CELEX: 31984D0220
Language: el
Date: 1984-04-10 00:00:00
Title: 84/220/ΕΟΚ: Απόφαση του Συμβουλίου της 10ης Απριλίου 1984 περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1969) (τρίτο ΕΤΑ) για το οικονομικό έτος 1982

Avis juridique important

|

31984D0220

84/220/ΕΟΚ: Απόφαση του Συμβουλίου της 10ης Απριλίου 1984 περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1969) (τρίτο ΕΤΑ) για το οικονομικό έτος 1982  

Επίσημη Εφημερίδα αριθ. L 104 της 17/04/1984 σ. 0022 - 0022

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Απριλίου 1984  περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1969) (τρίτο ΕΤΑ) για το οικονομικό έτος 1982  (84/220/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη σύμβαση συνδέσεως μεταξύ της Ευρωπαϊκής Οικονομικής Κοινότητας και των συνδεδεμένων με αυτήν αφρικανικών κρατών και της Μαδαγασκάρης (1), που υπεγράφη στο Yaounde στις 29 Ιουλίου 1969,  την απόφαση 70/549/ΕΟΚ του Συμβουλίου της 29ης Σεπτεμβρίου 1970 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (2),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (3), που υπεγράφη στο Yaounde στις 29 Ιουλίου 1969, και ιδίως το άρθρο 22,  τον δημοσιονομικό κανονισμό του Ευρωπαϊκού Ταμείου Αναπτύξεως (1969), που θεσπίστηκε με την εσωτερική συμφωνία περί χρηματοδοτήσεως και διαχειρίσεως των ενισχύσεων της Κοινότητας (4), και ιδίως τα άρθρα 7 και 8,  τις αποφάσεις του Συμβουλίου της 30ής Μαΐου 1972 και της 30ής Οκτωβρίου 1978 περί της μεταφοράς και χρήσεως των υπολοίπων του πρώτου και δεύτερου ΕΤΑ,  το λογαριασμό διαχειρίσεως και τον ισολογισμό των πράξεων διαχειρίσεως του Ευρωπαϊκού Ταμείου Αναπτύξεως (1969), (τρίτο ΕΤΑ), που εγκρίθηκαν στις 31 Δεκεμβρίου 1982,  την έκθεση του Ελεγκτικού Συνεδρίου για το οικονομικό έτος 1982, που συνοδεύεται από τις απαντήσεις της Επιτροπής (5),  υπενθυμίζοντας ότι, σύμφωνα με τις ισχύουσες εκτελεστικές διατάξεις του Ευρωπαϊκού Ταμείου Αναπτύξεως (1969), (τρίτο ΕΤΑ), μόνο το Συμβούλιο μπορεί, με ειδική πλειοψηφία, να απαλλάσσει την Επιτροπή από την ευθύνη για τη δημοσιονομική διαχείριση του Ταμείου,  Εκτιμώντας:  ότι, με την απόφαση 80/1184/ΕΟΚ (6), η ευρωπαϊκή νομισματική μονάδα αντικαταστάθηκε με την ECU, προκειμένου να εκφρασθούν τα ποσά της οικονομικής βοήθειας δυνάμει της δεύτερης σύμβασης AKE-EOK και των προηγούμενων συμβάσεων·  ότι, κυρίως, οι συνεισφορές των κρατών μελών που αντιπροσωπεύουν 905 εκατομμύρια ECU, καθώς και τα διάφορα έσοδα του Ταμείου, αποτέλεσαν τα έσοδα του οικονομικού έτους 1982·  ότι, κατ' εφαρμογή της ανωτέρω αποφάσεως του Συμβουλίου της 30ής Οκτωβρίου 1978, ποσό 8 790 005,56 ECU μεταφέρθηκε, ως υπόλοιπο του δεύτερου ΕΤΑ, στο τρίτο ΕΤΑ·  ότι καταβλήθηκε προκαταβολή 56 209 690,66 ECU στο Ευρωπαϊκό Ταμείο Αναπτύξεως (1975), (τέταρτο ΕΤΑ)·  ότι οι πράξεις διαχειρίσεως του Ευρωπαϊκού Ταμείου Αναπτύξεως (1969), (τρίτο ΕΤΑ), εκ μέρους της Επιτροπής, κατά το οικονομικό έτος 1982, ήταν στο σύνολό τους τέτοιες ώστε θα πρέπει να απαλλαγεί η Επιτροπή από την ευθύνη για τη διαχείριση των πράξεων αυτών,  ΑΠΟΦΑΣΙΖΕΙ:  Άρθρο 1  Το Συμβούλιο εγκρίνει το λογαριασμό διαχειρίσεως του Ευρωπαϊκού Ταμείου Αναπτύξεως (1969), (τρίτο ΕΤΑ), στις 31 Δεκεμβρίου 1982 ως εξής:  - έσοδα: στο ποσό των 913 790 005,56 ECU,  - έξοδα (πληρωμές): στο ποσό των 853 043 184,89 ECU.  Άρθρο 2  Το Συμβούλιο απαλλάσσει την Επιτροπή από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1969), (τρίτο ΕΤΑ), για το οικονομικό έτος 1982.  Λουξεμβούργο, 10 Απριλίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 282 της 28. 12. 1970, σ. 2.  (2) ΕΕ αριθ. L 282 της 28. 12. 1970, σ. 83.  (3) ΕΕ αριθ. L 282 της 28. 12. 1970, σ. 47.  (4) ΕΕ αριθ. L 31 της 8. 2. 1971, σ. 1.  (5) ΕΕ αριθ. C 357 της 31. 12. 1983, σσ. 131, 159, 233.  (6) ΕΕ αριθ. L 349 της 18. 12. 1980, σ. 34.